Filarmonica Banatul Timișoara

Recital educativ Muzică din desene animate (2-7 ani)
2024-12-07 11:00 - 12:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sâmbătă, 7 decembrie 2024, la ora 11:00, la Sala Capitol vă invităm să pătrundeți în lumea magică și plină de veselie a desenelor animate! Destinat copiilor cu vârste între 2 și 7 ani, recitalul educativ va aduce la viață muzica din cele mai iubite desene animate.
Ana David și Carmen Iuga la vioară, Darius Tereu la violoncel, Bogdan Preda la flaut și Andreea Olariu la pian, vor interpreta aranjamente minunate realizate de Cristian Spătaru. Cu siguranță, micuții vor fi încântați să recunoască melodiile îndrăgite ce fac parte din universul lor de joacă!
Prezentat de Ionuț Marian Pîrvulescu, evenimentul promite să fie o experiență interactivă și plină de amuzament, unde muzica se îmbină cu povestea, stimulând imaginația și creativitatea copiilor. Veniți să vă bucurați de o dimineață specială în compania personajelor voastre preferate și a muzicii clasice!

Concert vocal-simfonic | Dirijor: RADU ZAHARIA, Soliști: DIANA ȚUGUI - soprană, MIHAELA IȘPAN – mezzosoprană, MARIUS BUDOIU – tenor, GELU DOBREA - bas
2024-12-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 6 decembrie 2024, ora 19:00, la Sala Capitol ne delectăm cu marile opere ale lui Anton Bruckner, în cadrul unui concert vocal-simfonic de excepție. Orchestra simfonică și Corul Filarmonicii Banatul Timișoara, sub conducerea lui Radu Zaharia vor interpreta „Te Deum”, în do major, WAB 45, o compoziție ce aduce în prim-plan muzica sacră, interpretată de artiștii noștri și cei patru soliști invitați: Diana Țugui (soprană), Mihaela Ișpan (mezzosoprană), Marius Budoiu (tenor) și Gelu Dobrea (bas).
Continuând cu Simfonia nr. 2, în do minor, WAB 102, concertul va explora bogăția și complexitatea sonoră caracteristică lui Bruckner, oferind o experiență auditivă captivantă redată de orchestrația grandioasă, ce va face ca experiența sonoră să fie cu atât mai impresionantă.

Concert simfonic | Dirijor: ROBERT MOODY, solist: BRYAN CHENG - violoncel
2024-11-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sub bagheta dirijorului Robert Moody, recunoscut pentru abordarea sa dinamică și plină de pasiune, vă invităm la concertul susținut de Orchestra simfonică „Remus Georgescu” a Filarmonicii Banatul Timișoara, de vineri, 29 noiembrie 2024. De la ora 19:00, la Sala Capitol, vom audia un program ce explorează o paletă diversă de lucrări, evidențiind influențele românești și inovațiile muzicale contemporane.
Astfel, în deschidere audiem Concert românesc pentru orchestră de G. Ligeti – o lucrare ce reflectă rădăcinile folclorice ale muzicii românești, îmbinate cu tehnici moderne de compoziție.
În program, urmează Concertul pentru violoncel și orchestră – lucrare contemporană, în primă audiție, ce îl va avea în centrul atenției de violoncelistul Bryan Cheng – solist în rezidență al Filarmonicii Banatul în Stagiunea 2024-2025. Lucrarea explorează profunzimi sonore neconvenționale și subliniază virtuozitatea solistului.
Rapsodiile nr. 1 și nr. 2 ale lui G. Enescu aduc, în încheiere, un omagiu vibrant rădăcinilor autohtone, reflectând spiritul național și frumusețea peisajului sonor românesc.

Recital JAZZPARALE | ION BOGDAN ȘTEFĂNESCU - flaut, SORIN PETRESCU - pian și DORU ROMAN - percuție
2024-11-27 19:00 - 20:30 | Sala Multifuncțională a Consiliului Județean Timiș, Bulevardul Revoluției din 1989 nr. 17, Timișoara, 300034
Miercuri, 27 noiembrie 2024, la ora 19:00, Sala Multifuncțională a Consiliului Județean Timiș va fi gazda unui eveniment muzical deosebit – recitalul „Jazz Parale”, care marchează încheierea turneului național „Flautul Fermecat”.
Aceasta va fi o seară ce va oferi publicului o experiență sonoră cu totul captivantă.
În interpretarea a trei maeștri ai muzicii: ION BOGDAN ȘTEFĂNESCU la flaut, SORIN PETRESCU la pian și DORU ROMAN la percuție, notele de jazz și muzică clasică se vor împleti armonios, aducând la viață o selecție impresionantă de lucrări. De la eleganța muzicii lui Mozart, trecând prin ritmurile inovatoare ale lui Dave Brubeck și până la farmecul vibrant al lui Leonard Bernstein, fiecare interpretare va purta publicul într-o călătorie muzicală specială.
Repertoriul include și lucrări semnate de C. Keller, L. van Beethoven, L. Anderson, P. Elinescu și J. Răducanu, aducând astfel un omagiu nu doar jazzului, ci și bogatei tradiții muzicale clasice.
Vă invităm să vă bucurați de o seară plină de ritm, emoție și creativitate.

Concert extraordinar de închidere a Musica Ricercata Festival | Ansamblul Musica Ricercata și Corul „Ion Românu” al Filarmonicii Banatul Timișoara | Dirijor: GABRIEL BEBEȘELEA
2024-11-24 20:00 - 22:00 | Domul Romano-Catolic Timișoara, Piața Unirii Nr. 12, Timișoara, timiș, România
Sub titlul „‘89”, concertul extraordinar susținut de Ansamblul Musica Ricercata și Corul „Ion Românu” al Filarmonicii Banatul Timișoara, duminică, 24 noiembrie, închide ediția „Vive la Révolution!” a Festivalului Musica Ricercata. Sub conducerea dirijorală a maestrului Gabriel Bebeșelea, vom audia Simfonia nr. 3 “Eroica” în mi bemol major, Op. 55 de Ludwig van Beethoven și Recviem în do minor de Luigi Cherubini. Vă invităm să audiați cele două capodopere muzicale și să aflați povestea din spatele acestora, de la ora 20:00, la Domul Romano-Catolic.
Înaintea concertului, de la ora 18:00, la Palatul Baroc din incinta Muzeului de Artă, vă invităm la lansarea cărții „Musica Ricercata sau 11 povestiri muzicale surprinzătoare”, semnată de Gabriel Bebeșelea, și la sesiunea de autografe de după eveniment. Invitatul maestrului va fi scriitorul și publicistul Emil Hurezeanu.

Lansarea cărții „MUSICA RICERCATA sau 11 povești muzicale surprinzătoare” de GABRIEL BEBEȘELEA
2024-11-24 18:00 - 19:30 | Sala Barocă a Muzeului Național de Artă Timișoara, Piața Unirii Nr. 1, Timișoara
Ultima zi a festivalului prilejuiește o întâlnire aparte – un dialog între public și maestrul Gabriel Bebeșelea, autorul cărții „MUSICA RICERCATA sau 11 povești muzicale surprinzătoare”. Ne vom bucura, de asemenea, de prezența unui invitat special la acest dialog – prof. univ. dr. Dan Negrescu – scriitor.

𝑴𝒖𝒔𝒊𝒄𝒂 𝒓𝒊𝒄𝒆𝒓𝒄𝒂𝒕𝒂, lucrarea pentru pian a lui Ligeti, sintetizează și reunește stiluri diferite, e un fel de istorie concentrată a muzicii – principiu organizator care l-a inspirat pe Gabriel Bebeșelea în crearea unui festival și în scrierea unei cărţi cu același titlu. Cercetând partituri originale și documente de arhivă, el scoate la iveală o reţea de legături între muzicieni născuţi pe teritoriul de azi al României (Bartók, Ligeti, Bergel) sau având tangenţe cu el (Liszt, Brahms, Joachim), și demonstrează, cu pasiune și acribie, că e o enormă greșeală să ignorăm compoziţiile nepublicate ale lui Enescu.
„V-ați pus vreodată întrebarea (inocentă) cum de se pot folosi cuvinte atunci când ești chemat să spui ceva despre muzică? Eu da, și l-am întrebat și pe Gabriel Bebeșelea, rugându-l, dacă se poate, să-mi răspundă în scris. A făcut-o sub forma acestor 11 povestiri «muzicale».Cunoscându-l cu ocazia Centenarului Monica Lovinescu, când, la Ateneu, a dirijat Concertul pentru pian nr. 3 al lui Beethoven, reîntâlnindu-ne apoi în repetate rânduri, am ajuns să mă întreb dacă nu cumva aveam în față un puer aeternus, în sensul în care vorbește Jung despre creatorii «veșnic copii», care «înverzesc și înfloresc într-o abundență inepuizabilă», purtați în tot ce fac «pe aripile unui limbaj strălucitor».L-am cunoscut, așadar, cum era și firesc, dirijând, parcă vrând mai întâi să-mi arate ce este muzica. Apoi, și-a amintit de întrebarea mea. Și vrând să mă ajute să înțeleg cum de se pot folosi cuvinte atunci când ești chemat să spui ceva despre muzică, a scris această carte. Nu pot, împreună cu cititorii, decât să-i mulțumesc.“GABRIEL LIICEANU_________Lansarea cărții are loc duminică, 24 noiembrie 2024, de la ora 18:00, la Sala Barocă a Muzeului Național de Artă Timișoara.
Vă așteptăm cu drag la o discuție interesantă și la sesiunea de autografe!
INTRAREA LIBERĂ!

Concert simfonic Orchestra simfonică „Remus Georgescu” a Filarmonicii Banatul Timișoara | Dirijor: SASCHA GOETZEL, solistă: ALEXANDRA CONUNOVA – vioară
2024-11-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 22 noiembrie 2024, de la ora 19:00, la Sala Capitol, Orchestra Simfonică „Remus Georgescu” a Filarmonicii Banatul Timișoara, sub bagheta dirijorului în rezidență Sascha Goetzel, vă invităm să luați parte la un concert deosebit. Programul serii include Dansurile Populare Românești, Sz. 68, BB 76 de Béla Bartók, unul dintre cei mai mari compozitori ai secolului XX. Acesta reinterpretează cu măiestrie folclorul, aducând astfel la viață tradiții muzicale autentice.
Urmează Concertul pentru vioară și orchestră în re major, op. 35 de P. I. Ceaikovski, una dintre cele mai importante lucrări pentru vioară, cunoscută pentru bogăția sa emoțională și tehnica virtuoasă.
Călătoria sonoră fascinantă o aduce în fața publicului și pe talentata violonistă Alexandra Conunova, care va interpreta cu pasiune și sensibilitate această capodoperă.
În final, audiem o piesă în primă audiție – Fantezia pentru orchestră „Die Seejungfrau” de A. Zemlinsky. Inspirată din povestea „Mica sirenă” de Hans Christian Andersen.

Concert extraordinar „Dom 270” | Ansamblul Musica Ricercata | Dirijor: GABRIEL BEBEȘELEA
2024-11-21 20:00 - 22:00 | Domul Romano-Catolic Timișoara, Piața Unirii Nr. 12, Timișoara, timiș, România
Cu ocazia a 270 de ani de la sfințirea emblematicului Dom Romano-Catolic din Timișoara, vă invităm la un eveniment ce aduce în prim-plan armonia dintre muzică și spiritualitate, prin intermediul unui concert extraordinar susținut de Ansamblul Musica Ricercata, sub conducerea maestrului Gabriel Bebeșelea.
Lucrarea propusă sprea audiție este „Misa Trinității” de Michael Haydn. Compoziția se distinge prin echilibrul dintre armonia muzicală și mesajul solemn al liturghiei, Michael Haydn lăsând ca moștenire o lucrare pe care, astăzi, o putem percepe ca fiind o fereastră către o epocă în care muzica era nu doar o formă de divertisment, ci și un mijloc de înălțare spirituală.
Frumusețea interpretării va fi completată de vocile remarcabililor soliști vocali: sopranele Roxane Chalard și Marie Zaccarini, mezzosoprana Charlotte Milbéo, tenorul Nicolae Hațegan și baritonul Vlad Crosman.

ÎNTÂLNIRILE VORBITORINCII: Radu Paraschivescu – scriitor, Cătălin Striblea – jurnalist | Întuneric și lumină în muzica pop-rock
2024-11-16 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Cel mai vizionat podcast de cultură, „Vorbitorincii”, vine pentru a doua oară în Musica Ricercata Festival. De data aceasta, în cadrul ediției „Vive la Révolution!”, scriitorul Radu Paraschivescu și jurnalistul Cătălin Striblea se vor întâlni cu publicul timișorean și vor discuta despre „Întuneric și lumină în muzica pop-rock”, evidențiind rolul revoluționar pe care l-a jucat acest tip de muzică la momentul apariției sale și evoluția sa de-a lungul timpului.

Concert simfonic „Burghezul gentilom” | Dirijor: GABRIEL BEBEȘELEA, solist: FLORIN ILIESCU | Musica Ricercata Festival Op. 6 - Vive la Révolution!
2024-11-15 19:00 - 21:00 | Timiș
Vineri, 15 noiembrie, de la ora 19:00, la Sala Capitol, publicul este invitat simfonic deosebit, susținut de Orchestra a Filarmonicii Banatul, sub conducerea maestrului Gabriel Bebeșelea.
Solistul serii va fi violonistul Florin Iliescu, un artist apreciat pentru tehnica sa desăvârșită și expresivitatea interpretativă.
Programul va aduce în prim-plan două lucrări celebre, ambele inspirate de comedia „Burghezul gentilom” de Molière: Burghezul gentilom, LWV 43 de J. B. Lully – responsabilul cu organizarea evenimentelor culturale de la curtea regelui Ludovic al XIV-lea al Franței, și Suita Burghezul gentilom de R. STRAUSS – o reinterpretare modernă a tematicii lui Lully, care îmbină umorul cu stilul sofisticat tipic epocii. În program, regăsim, de asemenea, Concertul pentru vioară nr. 9 în Sol major, Op. 8 de Joseph Bologne – Chevalier de Saint-Georges.
Concertul evidențiază conexiunile profunde dintre cele două compoziții și promite să ofere publicului o experiență artistică rafinată.

Concert simfonic educativ „Burghezul gentilom” (14 – 18 ani)| Dirijor: GABRIEL BEBEȘELEA, solist: FLORIN ILIESCU - vioară
2024-11-15 10:00 - 11:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 15 noiembrie 2024, de la ora 10:00, la Sala Capitol, Orchestra simfonică „Remus Georgescu” a Filarmonicii Banatul Timișoara, sub conducerea maestrului Gabriel Bebeșelea, îi invită pe tinerii spectatori la un concert simfonic educativ ce va avea ca punct central muzica creată de doi mari compozitori, Jean Baptiste Lully și Richard Strauss, inspirată de capodopera „Burghezul gentilom” de Molière.
Concertul dedicat categoriei de vârstă 14 – 18 ani va debuta cu Selecțiuni din Burghezul gentilom LWV 43 (1670) de Jean Baptiste Lully, responsabilul cu organizarea evenimentelor culturale de la cu curtea regelui Ludovic al XIV-lea al Franței.
În continuare, tinerii vor audia Suita Burghezul gentilom Op. 60b (1911/17) de Richard Strauss, o reinterpretare modernă a tematicii lui Lully, care îmbină umorul cu stilul sofisticat tipic epocii. Dirijorul și violonistul Florin Iliescu le vor explica celor prezenți povestea din spatele compozițiilor pe care le vor audia.

Concert extraordinar „Folias Antiguas y Criollas: din lumea veche până la cea nouă” | JORDI SAVALL & HESPÈRION XXI & TEMBEMBE ENSAMBLE CONTINUO
2024-11-14 20:00 - 22:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Joi, 14 noiembrie 2024, Sala Capitol va găzdui un concert extraordinar susținut de Jordi Savall, un virtuoz al muzicii medievale și renascentiste, împreună cu renumitul său ansamblu Hespèrion XXI, alături de Tembembe Ensamble Continuo.
Concertul va explora bogăția și diversitatea tradițiilor muzicale din barocul spaniol și sud-american, punând în lumină conexiunile fascinante între vechi și nou, între stiluri diferite, dar complementare. Sub conducerea lui Jordi Savall, aveți ocazia să experimentați influențele culturale ce au modelat muzica lumii. Jordi Savall este un renumit violist, dirijor și cercetător muzical spaniol, recunoscut pentru contribuțiile sale semnificative în domeniul muzicii medievale și renascentiste. Cu o carieră de peste cinci decenii, el a redat locul bine-meritat al unor opere din diverse tradiții muzicale, promovând un dialog între culturi, prin proiecte inovatoare și ansambluri precum Hespèrion XXI.
Tembembe Ensamble Continuo este un ansamblu de renume internațional, dedicat explorării și interpretării muzicii baroce din regiunea Latino-Americană, care acordă o atenție deosebită tradițiilor muzicale din perioada colonială.
Programul serii va pune accent pe interpretarea autentică, onorând rădăcinile muzicii și adăugând, totodată, un suflu modern.

Concert incluziv | Pișcoțel merge la concert
2024-11-13 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Pișcoțel merge la concert. Concert incluziv de muzică clasică pentru persoane cu autism și dizabilități diverse.

Pișcoțel merge la concert de muzică clasică și vă invită pe toți, cu sau fără autism, alături de el!Cu mare bucurie invităm la Filarmonica Banatul, Timișoara persoanele cu autism, neurodiverse, persoanele cu dizabilități intelectuale și/sau fizice, persoanele cu tulburări de anxietate sau depresie și orice om pentru care atmosfera și privirile oamenilor din sălile de concerte pot fi copleșitoare.Orice meloman care nu se teme de un public divers dar iubește muzica clasică este invitat să participe, de asemenea.INTRARE LIBERĂ , PARTICIPAREA SE FACE PE BAZĂ DE REZERVARE LA ACEST LINK: https://forms.gle/oXuFb6JXYE1p3m1K8 Tantrumuri, plânsete, sunete specifice etc. nu supăra pe nimeni și nici nu vor fi judecate. Libertatea de a vă mişca în timpul concertului, de a ieși și reintra în sală.Veți găsi în sala de concert căști antifonice și obiecte cu rol de liniștire.Filarmonica nu are toaletă adaptată utilizatorilor de scaun rulant.

CÂND: 13 noiembrie 2024, ORA 19 ( 7 seara)UNDE: Filarmonica Banatul, Timișoara, Sala Capitol ( Bd. C. D. Loga nr.2)CE: scurt concert de muzică clasicăConcertul este unul INCLUZIV, la care persoanele neurodiverse și persoanele cu dizabilități intelectuale, neurologice, dizabilitate fizică și boli rare sunt așteptate cu mare drag, împreună cu familia si prietenii.La concert sunt, de asemenea, bine-venite și persoane fără dizabilități: seniori, familii cu copii mici, prieteni și oricine simte ca locul nostru, al tuturor, este ÎMPREUNĂ.

PROGRAM ( aproximativ 60 minute):Lucrări de W.A. Mozart, Beethoven, E.Grieg, P.I. CeaikovskiORGANIZATORI: Asociația Copii și Zâne & Asociatia Supereroi printre noiPARTENERI: Filarmonica Banatul, TimișoaraCONTACT: Vlad Colareza / tel 0724424388 (WhatsApp, text sau audio)

”Pișcoțel merge la concert” este un proiect cultural desfășurat de Asociația Copii și Zâne, în colaborare cu Filarmonica Banatul Timișoara , Supereroi printre noi și finanțat de Municipiul Timișoara prin Centrul de Proiecte Timișoara .

Workshop de fortepiano cu JUAN PÉREZ FLORISTÁN
2024-11-11 11:00 - 12:30 | Sala ARChA, UPT, Bd. Mihai Viteazu, nr. 1, UPT, Timișoara
În 11 noiembrie 2024, la ora 11:00, Sala ARChA a Universității Politehnica Timișoara va fi gazda unui workshop dedicat artei interpretative la fortepiano, susținut de talentatul Juan Pérez Floristán. Artistul va introduce audiența în universul sonor al instrumentului emblematic al secolelor XVIII – XIX, concentrându-se, totodată, asupra importanței expresivității și a interpretării personale. De asemenea, participanții vor avea ocazia să interacționeze direct cu Juan Pérez Floristán, având posibilitatea să înțeleagă tehnica și interpretarea specifice acestui instrument deosebit.

Recital „Forte e piano” | JUAN PÉREZ FLORISTÁN - fortepiano
2024-11-10 20:00 - 21:30 | Sala ARChA, UPT, Bd. Mihai Viteazu, nr. 1, UPT, Timișoara
Musica Ricercata Festival Op. 7 | Vive la Révolution! continuă cu recitalul de fortepiano susținut de Juan Pérez Floristán, duminică, 10 noiembrie 2024, de la ora 20:00, la Sala ARChA a Universității Politehnica Timișpoara. Vom audia lucrări de Jan Ladislav Dussek, cunoscut drept unul dintre precursorii romantismului, și Ludwig van Beethoven, un titan al muzicii clasice.
Juan Pérez Floristán s-a impus pe scena muzicală grație interpretărilor sale captivante și tehnicii remarcabile. Floristán a câștigat numeroase premii prestigioase, reușind să impresioneze atât criticii, cât și publicul din întreaga lume. A studiat la Conservatorul Regal din Madrid și la Hochschule für Musik und Theater din München. Interpretările sale sunt caracterizate prin emoție, claritate și o tehnică desăvârșită, toate acestea făcându-l un pianist deosebit de apreciat.
Fortepiano-ul, un instrument emblematic al secolului XVIII și începutului secolului XIX, rar întâlnit în interpretările contemporane, se distinge de pianul de astăzi prin sunete mai delicate, ce permit nuanțări subtile.

Recital educativ „Miracolul muzicii pentru bebeluși” | MARTA CHIȘ - vioară, MIHAELA FAUR - harpă
2024-11-09 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sâmbătă, 9 noiembrie 2024, la ora 11:00, la Sala Capitol, în interpretarea artistelor Marta Chiș la vioară și Mihaela Faur la harpă, bebelușii vor avea ocazia să experimenteze fascinanta lume a sunetelor.
Programul recitalului educativ „Miracolul muzicii pentru bebeluși” cuprinde o selecție de lucrări concepute pentru a stimula dezvoltarea emoțională și cognitivă a celor mai mici dintre spectatori.

Concert simfonic | Dirijor: HOWARD GRIFFITHS, soliști: ABIGÉL KRÁLIK - vioară, MATHIS ROCHAT - violă
2024-11-08 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 8 noiembrie 2024, ora 19:00, la Sala Capitol, Orchestra simfonică „Remus Georgescu” a Filarmonicii Banatul, sub bagheta maestrului Howard Griffiths, ne va purta într-o călătorie muzicală memorabilă căreia doi soliști excepționali, Abigél Králik la vioară și Mathis Rochat la violă, îi vor da o notă aparte prin interpretările lor.
Programul începe cu „Romantic Fantasy” de Arthur Benjamin, o capodoperă dedicată viorii și violei.
Continuăm cu Concertul pentru violă și orchestră în la minor de William Walton, o lucrare ce îmbină eleganța britanică cu temperamentul pasional.
În final, ne vom bucura de selecțiuni din Suitele „Romeo și Julieta” nr. 1 și nr. 2 de S. Prokofiev.

Concert extraordinar - Reformatio vs. Traditio | CARLO VISTOLI & AKADEMIE FÜR ALTE MUSIK BERLIN
2024-11-07 20:00 - 22:00 | Domul Romano-Catolic Timișoara, Piața Unirii Nr. 12, Timișoara, timiș, România
Joi, 7 noiembrie 2024, Domul Romano – Catolic va găzdui un concert extraordinar, dedicat muzicii baroce, susținut de ansamblul Akademie für Alte Musik Berlin, alături de remarcabilul contratenor Carlo Vistoli. Concertul, intitulat „Reformatio vs. Traditio”, parte a ediției Vive la Révolution! a Festivalului Musica Ricercata Op. 7, va începe la ora 20:00 și va aduce în prim-plan lucrări celebre ale lui Georg Friedrich Händel, Johann Sebastian Bach și Antonio Vivaldi.
Akademie für Alte Musik Berlin este astăzi recunoscută ca unul dintre cele mai importante ansambluri de interpretare istorică din lume și se bucură de o istorie de succes fără precedent. Orchestra concertează în mod regulat în centrele muzicale de top din Europa și este frecvent în turnee în Asia, America de Nord și America de Sud. Repertoriul său este concentrat în principal pe lucrări din perioada barocă și clasică.
Succesul internațional al Akademie für Alte Musik Berlin este evidențiat de peste un milion de înregistrări vândute publicului. CD-urile ansamblului au câștigat numeroase premii internaționale, inclusiv Premiul Grammy și Jahrespreis der Deutschen Schallplattenkritik (Premiul criticilor germani de discuri).
Carlo Vistoli este unul dintre cei mai interesanți contratenori ai noii generații. Într-un timp scurt, cântărețul italian a cucerit scenele internaționale de operă și sălile de concert cu măiestria sa. În primul lor program comun, Akademie für Alte Musik Berlin și Carlo Vistoli se dedică lucrărilor-cheie din muzica sacră a lui Vivaldi și Bach.

Concert extraordinar de deschidere Musica Ricercata Festival Op. 7 | Vive la Révolution! | ARNAUD MARZORATI & LES LUNAISIENS
2024-11-03 20:00 - 22:00 | Teatrul Maghiar de Stat Csiky Gergely, Strada Alba Iulia Nr. 2, Timișoara
Sub semnul vibrațiilor istorice și artistice, vă invităm la un concert extraordinar de deschidere a Festivalului Musica Ricercata Op. 7 | Vive la Révolution!, dedicat tumultuoasei perioade a Revoluției Franceze, un moment în care muzica a fost o voce a schimbării și a speranței.
Alături de ansamblul său Les Lunaisiens, Arnaud Marzorati propune publicului să (re)descopere cântecul francez, de la originile sale până în secolul al XX-lea. Explorând acest repertoriu, adesea uitat prin biblioteci, acest bariton pasionat de literatură readuce în atenție primele cântece cu text din istorie. Aceste lucrări reprezintă mărturii prețioase ale trecutului, ale aventurii umane și ale bogatei muzicalități proprii fiecărei epoci.
Prin acest patrimoniu vocal popular și alegând să iasă din formatele tradiționale de concerte, Les Lunaisiens transmit de aproape zece ani, în spectacolele lor, istoria și literatura. Uniți în jurul muzicii care a îmblânzit revolte și a inspirat inimi, vă așteptăm cu entuziasm să împărtășim împreună acest moment de celebrare a muzicii și a libertății!

Concert simfonic Medalion W. A. MOZART | Dirijor: RADU POPA, solist: SZYMON NEHRING - pian
2024-11-01 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
„Medalion W. A. Mozart”, concertul simfonic de vineri, 1 noiembrie 2024 le este dedicat iubitorilor muzicii marelui compozitor.
De la ora 19:00, la Sala Capitol, Orchestra simfonică „Remus Georgescu” a Filarmonicii Banatul Timișoara, sub bagheta maestrului Radu Popa, va interpreta, în deschidere, Uvertura la opera „Flautul fermecat”, K. 620.
Programul continuă cu Concertul pentru pian și orchestră nr. 9, în mi bemol major, K. 271, ce îl va avea solist pe remarcabilul pianist Szymon Nehring.
Seara se va încheia cu Simfonia nr. 39, în mi bemol major, K. 543, una dintre ultimele lucrări orchestrale ale lui Mozart, compoziție ce se distinge prin structura sa inovatoare și utilizarea ingenioasă a temelor, reflectând exuberanța și complexitatea stilului său unic.

Concert itinerant ITER CONCENTUS | Câștigătorii Concursului Internațional de Compoziție „Remus Georgescu”
2024-10-27 13:00 - 15:00 | Opera Națională Română din Timișoara, Piața Victoriei, Strada Mărășești Nr. 2, Timișoara
Pe 27 octombrie 2024, începând cu ora 13:00, cinci locații emblematice ale Timișoarei se vor trasnforma în scene vibrante ce vor răsuna în acordurile creațiilor câștigătorilor Concursului Internațional de Compoziție „Remus Georgescu”. Sub titlul „ITER CONCENTUS”, călătoria noastră muzicală începe în Balconul Operei Naționale Române și continuă pe traseul: Librăria Cărturești (Str. Mercy), Sinagoga din Cetate, Bastionul Maria Theresia și, în final, Domul Romano-Catolic din Piața Unirii.
Lucrările impresionante ale compozitorilor precum Elise Arancio, Irina Perneș, Maria Perez Diez, Vadim Genin și Arshiaa Samsaminia vor oferi o paletă diversificată de stiluri și intenții artistice.
Dirijor: Keuntae Park.
Prin intermediul concertului itinerant, redescoperim frumusețea Timișoarei și celebrăm totodată talentul și inovația contemporană.

Concert vocal-simfonic DE PROFUNDIS | Orchestra și Corul Filarmonicii Banatul & Corul pe voci egale al Liceului de Artă„ Ion Vidu” | Dirijor: THOMAS ADÈS | Soliști: ALEXANDRU MIHAI BOTA – violă, NICHOLAS ISHERWOOD - bariton
2024-10-25 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 25 octombrie 2024, ora 19, Sala Capitol va fi gazda unui concert vocal-simfonic de excepție, unde muzica de cameră se va împleti armonios cu cele mai grandioase forme orchestrale. Sub bagheta dirijorului britanic Thomas Adès, renumit pentru abordările sale inovatoare și stilul eclectic, orchestra simfonică „Remus Georgescu” și Corul „Ion Românu” vor aduce pe scenă lucrări de o profunzime emoțională rar întâlnită. Thomas Adès, cunoscut pentru creativitatea sa unică, va conduce concertul printr-o selecție variată, incluzând lucrarea sa, „Dawn, Chacony at Any Distance”, dar și compoziții de Kurtág și Akhunov și R. Georgescu.
Baritonul Nicolas Isherwood, un artist distins, cu o carieră internațională strălucitoare, va interpreta fragmente pline de forță și eleganță, aducând la viață nuanțele profunde ale texturilor muzicale. Isherwood este apreciat nu doar pentru vocea sa caldă, ci și pentru abilitatea de a transmite emoția prin intermediul muzicii. Corul pe voci egale al Liceului de Artă „Ion Vidu” din Timișoara se va alătura acestei serii de interpretări, aducând un suflu tineresc și vibrant. Sub îndrumarea dirijorilor Iosif Todea și Maria Gyuris, corul va adăuga o dimensiune plină de vitalitate concertului.
Talentatul violist Alexandru Mihai Bota va interpreta cu pasiune lucrarea Movement pentru violă și orchestră de Kurtág.
Concertul va culmina cu oratoriul „De profundis” semnat de maestrul Remus Georgescu, o adevărată evocare a sentimentelor. Vă invităm să descoperiți magia acestei seri muzicale, în cadrul căreia talentul și pasiunea se împletesc într-o experiență unică.

Recital O, GLORIOSA DOMINA | Duo Hesperus
2024-10-24 19:00 - 20:30 | Biserica Piaristă „Înălțarea Sfintei Cruci”, Bulevardul Regele Ferdinand I 3, Timisoara, 300006, România
Vă invităm să fiți parte a unei seri de excepție în data de 24 octombrie 2024, ora 19:00, la Biserica Piaristă, unde Duo Hesperus, format din talentații chitariști Costin Soare și Ioan Bănescu, va aduce la viață opere inspirate de imnul medieval „O, gloriosa Domina” și nu numai. De asemenea, veți putea savura imprevizibilele variațiuni ale lui Andrei Petrache și Dan Variu, un omagiu vibrant adus legendarei teme medievale.
Programul recitalului va explora un mozaic inedit de creatori contemporani, inclusiv lucrări de Alexandru Murariu, Dan Dediu, Violeta Dinescu și Gabriel Almași, fiecare aducând o notă unică de rafinament și creativitate.
Savurați o seară muzicală ce promite să vă introducă în nucleul inspirației artistice.

Recital FILACADEMICA | Studenți ai Facultății de Muzică și Teatru & Artiști ai Filarmonicii Banatul Timișoara
2024-10-23 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să experimentați o seară magică dedicată muzicii rafinate în cadrul recitalului „FILACADEMICA”, un eveniment de excepție unde studenții talentati ai Facultății de Muzică și Teatru se reunesc cu artiști de renume ai Filarmonicii Banatul Timișoara. Miercuri, 23 octombrie 2024, la ora 19:00, la Sala Capitol vor răsuna lucrări contemporane deja intrate în repertoriul universal, interpretate cu pasiune și măiestrie.
Printre compozitorii ce vor fi celebrați se numără Remus Georgescu, Teodor Tutuianu, György Kurtag, și Arnold Schoenberg, fiecare aducând o nuanță distinctă și inconfundabilă în programul serii. Universul sonor va cuprinde piese variate, de la sonatine și meditații, la lucrări inovatoare, promițând o experiență auditivă captivantă.

Recital DUO PROFUNDIS | NICHOLAS ISHERWOOD – voce, ARTHUR BALOGH - contrabas
2024-10-22 19:00 - 20:30 | Biserica Piaristă „Înălțarea Sfintei Cruci”, Bulevardul Regele Ferdinand I 3, Timisoara, 300006, România
În 22 octombrie 2024, de la ora 19:00, ne dăm întâlnire la un recital captivant, susținut de DUO PROFUNDIS, format din baritonul britanic Nicholas Isherwood, renumit pentru interpretările sale emoționante și tehnica vocală impecabilă, cu numeroase apariții pe cele mai prestigioase scene de operă din întreaga lume, și talentatul contrabasist Arthur Balogh, instrumentist al Filarmonicii Banatul Timișoara. Marți seara, vocea fermecătoare a baritonului și sunetul contrabasului ne vor purta într-o călătorie sonoră inedită, cu un program variat ce include lucrări semnate de compozitori renumiți, cunoscuți pentru abordările lor neconvenționale și explorarea limitelor muzicii contemporane.
György Kurtág, un maestru al microcosmosului sonor, ne va purta într-o lume de emoții condensate, unde fiecare notă are o profundă semnificație. Lucrările sale sunt o reflecție asupra trecutului, dar și o invitație la introspecție.
Gabriel Mălăncioiu, un compozitor inovator, ale cărui creații îmbină tradiția cu modernitatea, oferind o experiență sonoră unică, plină de nuanțe și profunzime.
Sabina Ulubeanu * aduce un suflu proaspăt, explorând teme contemporane și provocându-ne să ne gândim la contextualul social și emoțional din spatele muzicii.
Din universul experimental al lui Karlheinz Stockhausen, vom explora texturi sonore complexe, care ne provoacă mintea și emoțiile, .
Giacinto Scelsi, cu filosofia sa unică despre muzică, va fi un alt punct de atracție, demonstrând cum un simplu sunet poate căpăta infinite dimensiuni, invitând publicul să se adâncească în meditație.
De asemenea, Steve Lacy, marele inovator al compoziției și improvizației, ne va încânta cu lucrări ce sfidează convențiile și ne îndeamnă să ne lăsăm imaginația să zboare.

*Această creație artistică a fost realizată printr-o finanțare Energie! Burse de creație, acordată de Municipiul Timișoara, prin Centrul de Proiecte. Creația nu reprezintă în mod necesar poziția Centrului de Proiecte al Municipiului Timișoara, iar acesta nu este responsabil de conținutul ei sau de modul în care poate fi folosită.

Recital SILENTIUM EST AUREUM | Kilian Herold – clarinet, Sarah Maria Sun – voce, Jan Philip Schulze - pian
2024-10-21 19:00 - 20:30 | Mansarda Facultății de Arte și Design Timișoara, Strada Oituz Nr. 4, Timișoara
Vă invităm la un eveniment muzical de excepție, luni, 21 octombrie 2024, începând cu ora 19:00, în atmosfera intimă a Mansardei Facultății de Arte și Design. Kilian Herold, un maestru al clarinetului, va aduce un suflu nou interpretării, iar vocea fascinantă a lui Sarah Maria Sun va adăuga sclipiri de profunzime și expresivitate, în timp ce pianistul Jan Philip Schulze va crea un cadru armonios prin tehnica sa de excepție.
Cei trei artiști de remume internațional vor explora profunzimile și nuanțele muzicii contemporane, într-un recital ce promite să fie o revelație sonoră. Sub titlul „Silentium Est Aureum”, evenimentul va aduce în fața publicului o selecție diversificată de lucrări, incluzând compoziții semnificative de Thierry Tiedrow, Benjamin Britten/ W. H. Auden, Leonard Bernstein, György Ligeti, Georges Aperghis și Benjamin Scheuer.
Fiecare piesă va deschide o fereastră către universuri sonore variate, îmbinând stiluri și influențe diferite, ce reflectă atât complexitatea emoțiilor umane, cât și suflul proaspăt al inovației muzicale.
Nu ratați un eveniment ce promite ca fiecare notă transformarea fiecărei note într-o poveste și fiecare tăcere într-un moment de reflecție.

Simpozion UCMR „De Silentio et Musica” | Festivalul-concurs Internațional „Remus Georgescu”
2024-10-19 19:00 - 21:00 | Mansarda Facultății de Arte și Design Timișoara, Strada Oituz Nr. 4, Timișoara
Simpozionul „De Silentio et Musica” prilejuiește curioșilor întâlniri cu teme fascinante ale muzicologiei contemporane, abordate prietenos și interactiv. Pornim de la protoistoria muzicii, aflând cum cele mai simple forme de viață vegetală generează sunet, vorbim despre legăturile lui George Enescu cu Timișoara, vom înțelege cum ajunge la un public numeros sunetul fabulos al orgilor din regiune, ne vom aminti de maestrul Remus Georgescu și creația sa și vom înțelege cum percepem sunetele cotidiene din jurul nostru, în adevărata artă a ascultării.
Participă: Ovidiu Papană, Felician Stoica, Cristina Struța, Constantin Tufan-Stan, Rodica Giurgiu, Maria Balabaș.
Moderator: Diana Rotaru.
Evenimentul are loc sâmbătă, 19 octombrie 2024, de la ora 19:00, la Mansarda Facultății de Arte și Design Timișoara.
Intrarea este liberă!

Concert simfonic Orchestra simfonică „Remus Georgescu” a Filarmonicii Banatul | Dirijor: RÓBERT FARKAS, solistă: JÚLIA PUSKER– vioară
2024-10-18 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm cu drag la un concert simfonic deosebit, în care sunetul și emoția se contopesc pentru a oferi o seară memorabilă la Sala Capitol, vineri, 18 octombrie, de la ora 19:00. Sub bagheta talentatului dirijor Róbert Farkas, orchestra simfonică „Remus Georgescu” a Filarmonicii Banatul vă invită să audiați un program captivant, plin de profunzime și frumusețe.
Concertul va fi deschis de Uvertura Festivalului Academic, op. 80 de Johannes Brahms, o lucrare plină de energie și optimism. Apoi, avem plăcerea de a o avea ca solistă pe remarcabila Júlia Pusker, care va interpreta cu măiestrie Concertul pentru vioară și orchestră nr. 1 de Béla Bartók.
Această lucrare, caracterizată prin ritmuri vii și teme folclorice, va crea o atmosferă electrizantă, în care vioara va dialoga intens cu orchestra, explorând nuanțe variate, de la delicatețe la forță impresionantă. În încheiere, ne lăsăm purtați de grandioasa Simfonie nr. 4 în mi minor, op. 98 a lui Brahms, o capodoperă ce îmbină rafinamentul, profunzimea emoțională și măreția orchestrală, specifice stilului brahmsian.

Recital educativ ELEPHANTUS IN ATTICA | ADRIANA TOACSEN - pian
2024-10-17 19:00 - 20:00 | Mansarda Bastionului Maria Theresia, Strada Hector, Nr.1, Timișoara, Timiș
Joi, 17 octombrie, de la ora 19:00, în mansarda Bastionului Maria Theresia, descoperim împreună universul fascinant al sunetelor, al imaginilor și al fanteziei. Pianista Adriana Toacsen aduce în atenția publicului unul dintre cei mai cunoscuți și prietenoși elefanți, Babar, apropiind publicul atât de textul ilustrat de Jean de Brunhoff, cât și de muzica lui Francis Poulenc.
Adriana Toacsen colaborează cu șase compozitori români contemporani, Diana Rotaru, Cătălin Crețu, Cristian Bence-Muk, Ariadna Ene Iliescu, Irina Perneș și George Păiș, care au scris câte o lucrare nouă, de mici dimensiuni, pe care pianista le va integra în concert.
Astfel, povestea lui Babar va conține inserții de muzică contemporană românească în mijlocul lucrării. Un narator va fi alături de pianistă, interpretând publicului textul lui Jean de Brunhoff.
Vă invităm cu drag să luați parte la o călătorie plinǎ de suspans și surprize!

Prelegere UCMR „Post Velum” | Festivalul-concurs Internațional „Remus Georgescu”
2024-10-17 17:00 - 19:00 | Mansarda Facultății de Arte și Design Timișoara, Strada Oituz Nr. 4, Timișoara
Filliala Timișoara a Uniuniii Compozitorilor și Muzicologilor din România se prezintă!  Alături de compozitoarea Diana Rotaru, invitata specială a evenimentului, Gabriel Almași, Gabriel Mălăncioiu și Mihai Popean vor dezvălui audienței ce stă în spatele sunetelor care formează Universul sonor al fiecăruia dintre ei. Teme precum Natural-Cultural, cum scriem muzică nouă pentru generația de tineri interpreți sau imersia în lumea fantastică a măștii văzută în spațiul japonez și românesc, abordate într-o manieră relaxată și accesbilă, ne vor ajuta să ne amintim de ce iubim muzica zilelor noastre.
Evenimentul are loc joi, 17 octombrie, de la ora 17:00, la Mansarda Facultății de Arte și Design Timișoara.
Intrarea liberă!
